6.8.2014. Službeni list Europske unije L 233/21 UREDBE UREDBA VIJEĆA (EU) br. 851/2014 od 23. srpnja 2014. o izmjeni Uredbe (EZ) br. 2866/98 u pogledu stope konverzije eura za Litvu VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 140. stavak 3., uzimajući u obzir prijedlog Europske komisije, uzimajući u obzir mišljenje Europske središnje banke, budući da: (1) — Uredbom Vijeća (EZ) br. 2866/98 od 31. prosinca 1998. o stopama konverzije između eura i valuta država članica koje usvajaju euro (!) određuju se te stope konverzije od 1. siječnja 1999. (2) — U skladu s člankom4. Akta o pristupanju iz 2003. Litva je država članica s odstupanjem kako je određeno u članku 139. stavku 1. Ugovora o funkcioniranju Europske unije. (3) — Na temelju Odluke Vijeća2014/509/EU od 23. srpnja 2014. o usvajanju eura u Litvi 1. siječnja 2015. (*), Litva ispunjava uvjete potrebne za usvajanje eura te odstupanje u korist Litve prestaje s učinkom od 1. siječnja 2015. (4) — Uvođenje eura u Litvi zahtijeva usvajanje stope konverzije između eura i litavskog litasa. Tu stopu konverzije odre- đuje se na 3,45280 litasa za 1euro, što odgovara trenutačnom središnjem paritetu litasa u tečajnom mehanizmu (ERM Il). (5) — Uredbu (EZ) br. 2866/98 trebalo bi stoga na odgovarajući način izmijeniti, DONIJELO JE OVU UREDBU: Članak 1. U članku 1. Uredbe (EZ) br. 2866/98, između stope konverzije koja se primjenjuje na latvijski lats i luksemburški franak umeće se sljedeći redak: ,= 3,45280 litavskih litasa". Članak 2. Ova Uredba stupa na snagu 1. siječnja 2015. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 23. srpnja 2014. Za Vijeće Predsjednik S. GOZI () SLL 359,31.12.1998., str. 1. () SLL 228,31.7.2014., str. 29.